Diari Oficial de la Generalitat Valenciana


Sumari del DOGV 6676, del 22-12-2011 (2011/12647)

Notificació de la sentència dictada en el judici ordinari número 2234/2008.
---------------------------------------------------------------------------

### Dades del document

Número de DOGV
:   6676

Data del DOGV
:   22-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12616


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici ordinari número 2234/2008. [2011/12942]  
Procediment ordinari 002234/2008-B  
Demandants: Derek Cyril Barkey, Isidro Reolid Martínez i Gilliam Proudlove Hildyard.  
Procuradora: María Castellano García.  
Demandat: Daniel Foudrain.  
Procurador: -  
Alexandre Ros, secretari d'aquesta ciutat i partit, faig saber:  
  
Que en el judici esmentat s'ha dictat la Sentència d'11 de maig de 2011, que té l'encapçalament i la dispositiva que, literalment, són com segueix:  
«Sentència número 120/2011  
Castelló de la Plana, 10 de maig de 2011  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist aquestes actuacions de judici ordinari, promogudes per la procuradora María Castellano García, que actua en nom de Derek-Cyril Barkey, Gilliam Proudlove Hildyard i Isidro Reolid Martínez, sota la direcció lletrada de Jorge Casal Llovet, contra Daniel Foudrain (en rebel·lia), i atesos els següents  
  
  
Dispositiva  
Estime íntegrament la demanda interposada per la procuradora María Castellano García, en nom i representació de Derek-Cyril Barkey, Gilliam Proudlove Hildyard i Isidro Reolid Martínez, contra Daniel Foudrain:  
1. Declare que la construcció per part del demandat a l'interior de la parcel·la de la seua propietat d'un mur amb blocs de formigó de tres metres d'alçària i a una distancia no superior a cent centímetres de la part exterior de la línia de façana posterior dels habitatges dels actors, és un acte d'abús de dret realitzat amb el propòsit únic i exclusiu de cegar les finestres situades en aquesta façana posterior i impedir als actors vistes i l'obtenció de lum, sense cap benefici per als demandats.  
  
2. Conseqüentment amb l'anterior declaració, condemne el demandat a enderrocar a càrrec seu, i en el termini de dos mesos, comptador des de la fermesa de la sentència, el mur alçat a l'interior de la parcel·la, de tres metres d'alçària i construït amb blocs de formigó, per tal de retornar les coses al seu estat immediatament anterior al seu alçament, de manera que les finestres dels habitatges dels actors queden lliures i expedites de qualsevol obstacle per a obtenir vistes.  
3. Condemne el demandat a pagar íntegrament les costes en cas que s'opose a la demanda.  
Notifiqueu aquesta resolució a les parts en els termes disposats i advertiu-los que s'hi pot interposar un recurs d'apel·lació, que s'ha de preparar mitjançant un escrit adreçat a aquest Jutjat, dins del termini de cinc dies hàbils des que es notifique la resolució i amb els requisits de l'article 457 de la Llei d'Enjudiciament Civil; caldrà constituir el dipòsit exigit per la disposició addicional 15a de la Llei Orgànica del Poder Judicial, introduïda por la Llei Orgànica 1/2009, de 3 de novembre.  
  
Aquesta és la meua sentència, de la qual es deixarà una testimoniança en les actuacions, que, jutjant definitivament en primera instància, pronuncie, mane i firme».  
Atés que es desconeix el domicili o la residència actuals del demandat, Daniel Foudrain, de conformitat amb el que disposa l'article 497 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de l'esmentada sentència.  
  
  
Castelló de la Plana, 25 de novembre de 2011.- El secretari judicial: Alexandre Ros Ros.